Gedagte vir die dag: OmgeeliefdeFoto: jamiegrubb.wordpress.com As julle mekaar liefhet, sal almal weet dat julle dissipels van My is. (Johannes 13:35) Net soos ’n spesifieke skooldrag vir ons wys aan watter skool sekere leerlinge behoort, wys ons omgeeliefde vir ander mense dat ons aan Christus behoort. Aan ons liefde vir ander mense word ons uitgeken as God se kinders. Hulle omgeeliefde vir ander is die kenteken van Christene. Dis die een ding waaraan die wêreld kan sien dat hulle anders is. Kan jou vriende al aan jou liefde vir ander sien dat jý aan Jesus behoort? Liefde, of dit ouerlik of vriendskaplik is, is essensieel offervaardig en noop jou om jou lewe vir jou vriende te gee. ~ George Santayana